**Ársætlan fyri lærugrein**

**Lærarin, sum undirvísir í lærugreinini, ger ársætlan, sum verður latin leiðslu skúlans fyri 15. sept.**

|  |  |
| --- | --- |
| **Skúlaár** | 2020 – 2021 |
| **Skúli** | Skúlin við Streymin |
| **Floksheiti** | 8. og 9. flokkur |
| **Floksstig** | 8. og 9. flokkur |
| **Lærugrein** | Hondbóltsbreyt |
| **Lærari** | Teitur Joensen og Morten Helwig |

|  |  |
| --- | --- |
| **Ársætlan fyri lærugrein** | Hondbóltsbreyt er nýggj lærugrein í 8. og 9. flokki, sum fevnir um 2 skúlatímar um vikuna.  Endamálið er fyrst og fremst, at næmingurin skal nema sær størri kunnleika um ítróttagreinina hondbólt – hetta er bæði hondbóltsfakliga, tekniskt, kropsliga og sálarliga. Endamálið er eisini, at næmingurin skal mennast og styrkjast kropsliga og motoriskt.  Teir báðir tímarnir, sum lærugreinin fevnir um, liggja saman og undirvísingin fevnir tí um alt tað vanliga, sum ein vanlig hondbóltsvenjing eisini fevnir um. Dentur verður lagdur á hondbóltsevni sum avleveringar, flytingar, verjuspæl, mann-mann spæl, krossspæl í álopsstøðu, skiftir í verjustøðu, mótálop , skotvenjing og málmansvenjing. Tað mesta av undirvísingini fer fram í høll eins og ein vanlig hondbóltsvenjing, men tað er eisini ein partur av undirvísingini, sum verður talvuundirvísing. Í hesari undirvísing verður dentur í rættiliga stóran mun lagdur á tað taktiska.  Vit verða tveir um undirvísingina, og hetta er rættiliga týdningarmikið. Hetta ger, at vit fáa møguleika at raka allar næmingarnar í okkara undirvísing. Onkrar av teimum meira tekniskt krevjandi venjingunum kunnu stundum verða avbjóðandi fyri tey, sum hava lítlar ella ongar royndir innan ítróttagreinina hondbólt, og tá hava vit góðar møguleikar til at gera undirvísingina næmingalagað, soleiðis at tey við færri hondbóltsroyndum eisini fáa avbjóðingar á teirra stigi.  **Arbeiðsháttur**  Arbeitt verður fyrst og fremst í ítróttarhøll. Her verður sjálvandi arbeitt upp á fleiri mátar, alt eftir hvat tað er, sum vit arbeiða við. Onkuntíð verður arbeitt í pørum, onkuntíð í bólkum og onkuntíð einsæris.  Tá ið arbeitt verður við taktiska økinum, verður talan í stóran mun um talvuundirvísing, har vit (lærararnir) taka ávísar støður fram á talvu, sum næmingurin so skal taka støðu til. Ætlanin er eisini, at taktiska talvuundirvísingin skal kunnu fremjast í verki í sjálvari hondbóltsvenjingini.  Umframt hetta verður fer sálarliga venjingin eisini fram í floksstovu. |

|  |  |
| --- | --- |
|  |  |
|  | **Tilfar og amboð**  Ítróttahøllin  Langmáttan  Ymiskt tilfar um mannakroppin |
|  | **Eftirmeting**  Eftirmett verður so hvørt í gjøgnum skúlaárið. Hetta verður gjørt við eygleiðing. |
|  |  |
|  |  |
|  |  |
|  |  |